กสิกรเปิดแลกธนบัตรที่ระลึก 9 พ.ย.
ธนาคารกสิกรไทย เปิดให้ประชาชนทั่วไป แลกธนบัตร 60 พรรษาและที่ระลึกฯ 100 ปี ธนบัตรไทย 9 พ.ย. นี้
2 พ.ย. 2559

ธนาคารกสิกรไทย เปิดให้ประชาชนทั่วไป แลกธนบัตร 60 พรรษาและที่ระลึกฯ 100 ปี ธนบัตรไทย 9 พ.ย. นี้ 
ผู้สื่อข่าวรายงานว่า ธนาคารกสิกรไทยเปิดให้บริการจ่ายแลกบัตรธนาคารเนื่องในมหามงคลสมัยพระบาทสมเด็จพระเจ้าอยู่หัวทรงเจริญพระชนมายุ 60 พรรษา (พ.ศ.๒๕๓๐) ชนิดราคา 60 บาท แลกได้ในราคา 60 บาท และธนบัตรที่ระลึกเนื่องในโอกาสครบรอบ 100 ปีธนบัตรไทย (พ.ศ.๒๕๔๕) ชนิดราคา 100 บาท แลกได้ในราคา 100 บาท ซึ่งธนาคารได้รับการจัดสรรชนิดละ 1 แสนกว่าฉบับ ให้ประชาชนทั่วไปสามารถแลกได้คนละ 1 ใบ ตั้งแต่วันพุธที่ 9 พฤศจิกายน 2559 ที่ธนาคารกสิกรไทยทุกสาขาทั่วประเทศ